
תקנון אתר האינטרנט 
הג'חנון של גל
galsjahanon.co.il
עודכן לאחרונה: [1.8.2026]
ברוכים הבאים לאתר האינטרנט galsjahanon.co.il (להלן: "האתר"), המופעל על ידי גל עבהאל, עוסק מורשה מס' 201466901 (להלן: "העסק" או "הג'חנון של גל").
השימוש באתר, ביצוע הזמנה באמצעותו, השארת פרטים או שימוש בכל שירות המוצע בו, מהווים הסכמה מלאה מצד המשתמש לכל תנאי תקנון זה.









פרק א' – הוראות כלליות
1. הגדרות
לצורך תקנון זה:
"אתר" – אתר האינטרנט galsjahanon.co.il.
"העסק" – גל עבהאל, עוסק מורשה מס' 201466901.
"לקוח" – כל אדם המבצע הזמנה, רוכש מוצר או עושה שימוש באתר.
"מוצר" – כל מוצר מזון, מוצר קפוא, מגש אירוח, שירות קייטרינג או כל מוצר אחר המוצע באתר.
"הזמנה" – כל בקשה לרכישת מוצר שהוגשה באמצעות האתר או באמצעי תקשורת שאושר על ידי העסק.
2. פרטי העסק
שם העסק: הג'חנון של גל
בעל העסק: גל עבהאל
עוסק מורשה: 201466901
טלפון: 053-344-3453
דוא"ל galsjahanon@gmail.com :
3. תחולת התקנון
3.1. תקנון זה מסדיר את היחסים בין העסק לבין המשתמשים באתר.
3.2. הוראות התקנון יחולו על כל שימוש באתר ועל כל הזמנה שתבוצע באמצעותו.
3.3. העסק רשאי לעדכן את הוראות התקנון מעת לעת לפי שיקול דעתו. הנוסח המחייב יהיה הנוסח שפורסם באתר במועד ביצוע ההזמנה.
3.4. כותרות הסעיפים נועדו לנוחות בלבד ולא ישמשו לצורכי פרשנות.
4. השימוש באתר
4.1. השימוש באתר מותר לכל אדם הכשיר לבצע פעולות משפטיות מחייבות.
4.2. אין לעשות באתר שימוש בלתי חוקי, פוגעני, מטעה או מסחרי ללא אישור מראש ובכתב מהעסק.
4.3. חל איסור לבצע פעולה העלולה לפגוע בפעילות האתר, בשרתיו, במידע המצוי בו או במשתמשים אחרים.
4.4. העסק רשאי לחסום משתמש או למנוע גישה לאתר במקרה של הפרת התקנון או חשש לשימוש בלתי תקין.

פרק ב' – הזמנות ותשלומים
5. ביצוע הזמנות
5.1. ניתן לבצע הזמנות באתר גם ללא יצירת חשבון משתמש.
5.2. השלמת תהליך ההזמנה אינה מהווה אישור סופי של העסק.
5.3. הזמנה תיחשב מאושרת רק לאחר שנשלח אישור הזמנה מטעם העסק.
5.4. העסק רשאי שלא לאשר הזמנה במקרה של:
א. חוסר במלאי.
ב. תקלה טכנית.
ג. מסירת פרטים שגויים או חסרים.
ד. חשש לפעילות בלתי תקינה.
ה. כל נסיבה אחרת המונעת את ביצוע ההזמנה באופן סביר.
5.5. הלקוח מתחייב למסור פרטים מלאים, מדויקים ומעודכנים.
5.6. העסק לא יהיה אחראי לנזק או לעיכוב הנובעים ממסירת פרטים שגויים.
5.7. העסק יהיה רשאי ליצור קשר עם הלקוח לצורך אימות פרטי הזמנה שנראית חריגה, בלתי סבירה או שנפלה בה טעות ברורה, ולעכב את אישורה עד לבירור הפרטים.
6. מחירים ותשלומים
6.1. המחירים באתר מוצגים בשקלים חדשים וכוללים מע"מ כדין, אלא אם צוין אחרת.
6.2. העסק רשאי לעדכן מחירים, מבצעים והטבות בכל עת.
6.3. המחיר המחייב יהיה המחיר שהופיע באתר במועד ביצוע ההזמנה.
6.4. ניתן לשלם באמצעות:
א. מזומן.
ב. כרטיסי אשראי.
ג.. Bit 
ד. PayBox.
ה. אמצעי תשלום נוספים שיוצעו מעת לעת.
6.5. הסליקה באתר מבוצעת באמצעות חברת. Max 
6.6. פרטי כרטיס האשראי אינם נשמרים במערכות העסק.

פרק ג' – משלוחים ואיסוף עצמי
7. משלוחים
7.1. העסק מספק משלוחים באזורי השירות המפורטים בתקנון זה, כפי שיעודכנו מעת לעת.
7.2.  משלוחי העסק מבוצעים בסבבי חלוקה קבועים ומשתנים, בהתאם לאזורי השירות ולתוכנית ההפצה היומית של העסק.
7.3. סבב חלוקה קבוע מתקיים בשעה 08:00 בבוקר לאזורי תל אביב, פתח תקווה, הרצליה, רמת גן והסביבה.
7.4. בנוסף, במהלך יום המכירה מבוצעים סבבי חלוקה נוספים בשעות משתנות לאזורי באר יעקב, רמלה, רחובות, ראשון לציון והסביבה.
7.5.  מועדי החלוקה הינם משוערים בלבד ועשויים להשתנות בהתאם להיקף ההזמנות, תנאי הדרך, עומסי תנועה, תנאי מזג האוויר ונסיבות תפעוליות אחרות.
7.6. אזורים מרוחקים שאינם נכללים באזורי השירות לא יהיו זכאים למשלוח אלא אם אושר אחרת על ידי העסק.
7.7. עלות המשלוח תיקבע בהתאם לכתובת היעד ותוצג לפני השלמת ההזמנה.
7.8. המשלוחים מבוצעים באמצעות רכבים המצוידים באמצעי חימום ושימור מזון.
7.9. עיכובים הנובעים מעומסי תנועה, מזג אוויר, תקלות, מצב ביטחוני, כוח עליון או נסיבות אחרות שאינן בשליטת העסק לא ייחשבו כהפרת התחייבות מצד העסק.
7.10. באחריות הלקוח להיות זמין בטלפון שמסר בעת ביצוע ההזמנה.
7.11. במקרה שבו השליח לא הצליח למסור את ההזמנה עקב היעדר מענה, כתובת שגויה או כל סיבה התלויה בלקוח, העסק יהיה רשאי לחייב בעלות משלוח נוספת לצורך ניסיון מסירה נוסף.
8. איסוף עצמי
8.1. איסוף עצמי יתבצע בתיאום מראש בלבד.
8.2. האחריות לאיסוף ההזמנה במועד שנקבע חלה על הלקוח.
8.3. מרגע מסירת המוצרים ללקוח או לנציג מטעמו, האחריות לשמירת תנאי האחסון, ההובלה והצריכה של המוצרים עוברת ללקוח.

פרק ד' – מוצרים ומידע ללקוח
9. מוצרים ומלאי
9.1. כלל המוצרים המוצגים באתר מוצעים בכפוף לזמינות במלאי ובכפוף ליכולת הייצור והאספקה של העסק.
9.2. העסק עושה מאמצים לעדכן את המלאי באתר, אך ייתכנו מצבים בהם מוצר שהוצג באתר אינו זמין בפועל.
9.3. במקרה של חוסר במלאי רשאי העסק:
א. להציע מוצר חלופי.
ב. לספק את יתר פריטי ההזמנה.
ג. להשיב ללקוח את התמורה ששולמה בגין המוצר החסר.
9.4. תמונות המוצרים באתר נועדו להמחשה בלבד .ייתכנו הבדלים סבירים בין מראה המוצר באתר לבין המוצר שיסופק בפועל.
9.5. מאחר שהמוצרים מיוצרים בעבודת יד, ייתכנו הבדלים סבירים בגודל, במראה, בגוון או באופן ההגשה.
10. אלרגנים ורגישויות למזון
10.1. לקוח הסובל מאלרגיה, רגישות למזון או מגבלה תזונתית כלשהי מחויב לציין זאת במפורש בעת ביצוע ההזמנה.
10.2. המוצרים מיוצרים בסביבה שבה נעשה שימוש, בין היתר, בגלוטן, ביצים, שומשום, אגוזים, חלב, סויה ואלרגנים נוספים.
10.3. לקוח סובל מאלרגיה חמורה או מסכנת חיים מתבקש ליצור קשר עם העסק טרם ביצוע ההזמנה. 
10.4. האחריות לבדיקת התאמת המוצרים לצרכיו התזונתיים, הרפואיים והאישיים של הלקוח מוטלת על הלקוח.
10.5. אי מסירת מידע כאמור עשויה לפטור את העסק מאחריות, ככל שהנזק נגרם עקב היעדר המידע שנמסר על ידי הלקוח. 
11. מוצרים קפואים
11.1. העסק משווק מעת לעת גם מוצרים קפואים.
11.2. האחריות לשמירת תנאי ההקפאה, ההובלה והאחסון של מוצרים קפואים עוברת ללקוח מרגע מסירתם.
11.3. העסק לא יישא באחריות לכל פגיעה באיכות המוצר, קלקול, הפשרה, זיהום או נזק אחר שנגרמו עקב אחסון בלתי תקין לאחר מסירת המוצר.
11.4. הוראות אחסון, הקפאה, הפשרה וחימום, ככל שנמסרו על ידי העסק, מהוות חלק בלתי נפרד מהשימוש התקין במוצר.

פרק ה' – קבלת ההזמנה ובדיקתה
12. בדיקת הזמנה ודיווח על חוסרים
12.1. על הלקוח לבדוק את ההזמנה מיד עם קבלתה.
12.2. על הלקוח לוודא כי כל המוצרים שהוזמנו התקבלו וכי ההזמנה תואמת את פרטי ההזמנה שבוצעה.
12.3. במקרה של חוסר במוצר, טעות בהזמנה או אי התאמה, יש לפנות לעסק בתוך 30 דקות ממועד קבלת ההזמנה. הדיווח יכלול, ככל הניתן, צילום של ההזמנה שהתקבלה.
12.4. במקרה של פנייה בתוך פרק הזמן האמור, יהיה הלקוח זכאי, לפי בחירתו ובכפוף לבדיקת העסק, לאחת מהחלופות הבאות:
א. משלוח משלים של המוצר החסר.
ב. זיכוי לרכישה עתידית.
ג. החזר כספי בגין המוצר שלא סופק.
12.5. פנייה שתתקבל לאחר חלוף 30 דקות תיבחן בהתאם לנסיבות העניין, מבלי שהדבר יהווה התחייבות למתן החזר, זיכוי, או משלוח חלופי.
12.6. בשל אופיים של מוצרי מזון ואופן אספקתם, העסק לא יוכל לאמת טענות בדבר חוסרים או אי התאמות לאחר חלוף פרק הזמן האמור.

פרק ו' – אירועים, קייטרינג והזמנות מיוחדות
13. אירועים, קייטרינג והזמנות מיוחדות
13.1. הזמנות לאירועים, קייטרינג, מגשי אירוח והזמנות מיוחדות יתאפשרו בהזמנה של 40 מנות לפחות.
13.2. מספר המנות  הסופי יהיה מספר המנות שאושר בכתב על ידי הלקוח עד למועד האחרון שנקבע לאישור הכמות.
13.3. הזמנת אירוע תאושר רק לאחר תשלום מקדמה בשיעור של 50% מסכום ההזמנה.
13.4. יתרת התמורה תשולם לפני מסירת ההזמנה או במועד המסירה, בהתאם לדרישת העסק.
13.5. העסק רשאי שלא להתחיל בהכנת ההזמנה כל עוד לא שולמה המקדמה.
13.6. אי תשלום יתרת התמורה במועד יהווה הפרה יסודית של ההסכם ויקנה לעסק את הזכות לעכב את מסירת ההזמנה.
13.7. על הלקוח לוודא בעת קבלת ההזמנה כי כלל רכיבי ההזמנה סופקו.
13.8. שינויים בכמות המנות, בהרכב ההזמנה או במועד האספקה לאחר אישור ההזמנה יתאפשרו בכפוף ליכולת התפעולית של העסק בלבד.
14. ביטול אירועים והזמנות מיוחדות
14.1. לקוח יהיה רשאי לבטל הזמנת אירוע עד שלושה ימים לפני מועד האירוע ולקבל החזר מלא של המקדמה ששולמה.
14.2. ביטול שיבוצע בתוך שלושה ימים ועד 24 שעות לפני מועד האירוע יאפשר דחיית ההזמנה למועד חלופי בתוך 30 ימים, בכפוף לזמינות העסק.
14.3. ככל שלא יתואם מועד חלופי בתוך 30 ימים ממועד האירוע המקורי, המקדמה לא תוחזר.
14.4. ביטול שיבוצע בתוך 24 שעות ממועד האירוע או ממועד האספקה לא יזכה בהחזר המקדמה.
14.5. העסק יהיה רשאי לנכות מכל החזר סכומים ששולמו בפועל לצדדים שלישיים לצורך ביצוע ההזמנה, ככל שהדבר מותר לפי דין.

פרק ז' – ביטולים, החזרים וזיכויים
15. ביטול הזמנות רגילות והחזרים
15.1. לקוח יהיה רשאי לבטל הזמנה רגילה כל עוד טרם החלה הכנתה בפועל.
15.2. במקרה של ביטול כאמור, יוחזר ללקוח הסכום ששולם בניכוי עמלות סליקה, עמלות אשראי או חיובים שנגבו בפועל על ידי ספקי התשלום, ככל שהדבר מותר לפי דין.
15.3. מוצרים שהוכנו במיוחד עבור הלקוח, מוצרים פסידים, מוצרי מזון טריים ומוצרים שיוצרו לפי דרישות מיוחדות אינם ניתנים להחזרה או לביטול לאחר הכנתם, בכפוף להוראות הדין. מבלי לגרוע מהאמור לעיל, ביטול עסקאות ייעשה בהתאם להוראות הדין החל, לרבות הוראות חוק הגנת הצרכן והתקנות מכוחו.
15.4. החזר כספי, ככל שיינתן, יבוצע באמצעות אמצעי התשלום שבו בוצעה העסקה.
15.5. אין באמור בסעיף זה כדי לגרוע מזכויות צרכן לפי דין.
15.6. אין בהוראות סעיף זה כדי לגרוע מזכויות הלקוח על פי חוק הגנת הצרכן, התשמ"א־1981, והתקנות שהותקנו מכוחו, ככל שהן חלות על העסקה.

פרק ח' – מועדון לקוחות ודיוור
16. מועדון לקוחו, VIP ודיוור
16.1. העסק מפעיל רשימות תפוצה וערוצי תקשורת שונים לצורך מסירת עדכונים, מבצעים והטבות.
16.2. הצטרפות לרשימת תפוצה או השארת פרטים באתר עשויה להוות הסכמה לקבלת דברי פרסומת, בכפוף להוראות הדין.
16.3. ניתן להסיר את ההרשמה בכל עת באמצעות קישור הסרה, הודעת WhatsApp או פנייה לעסק.
16.4. הצטרפות לרשימות התפוצה היא וולונטרית וניתנת לביטול בכל עת.
16.5. אי הסכמה לקבלת דיוור שיווקי לא תפגע באפשרות לבצע רכישות באתר.



פרק ט' – קניין רוחני
17. קניין רוחני
17.1. כל זכויות הקניין הרוחני באתר, לרבות זכויות יוצרים, סימני מסחר, עיצובים, תמונות, סרטונים, טקסטים, לוגו, קבצים גרפיים ותכנים אחרים, שייכים לעסק או לצדדים שלישיים שהתירו לעסק לעשות בהם שימוש.
17.2. אין להעתיק, לשכפל, לפרסם, להפיץ, לשדר, להציג בפומבי, לבצע שימוש מסחרי או ליצור יצירות נגזרות מהתכנים באתר ללא אישור מראש ובכתב מהעסק.
17.3. שימוש בלתי מורשה בתכני האתר עלול להוות הפרת זכויות קניין רוחני ולהוביל לנקיטת הליכים משפטיים.


פרק י' - אחריות
18. הגבלת אחריות
18.1. המשתמש אחראי לעשות שימוש באתר ובמוצרים בהתאם להוראות העסק ולהוראות השימוש שיימסרו לו.
18.2. העסק לא יישא באחריות לנזק עקיף, תוצאתי, מיוחד, אובדן רווחים או אובדן הזדמנויות עסקיות הנובעים מהשימוש באתר או במוצרים.
18.3. ככל שתוטל אחריות על העסק, היא תוגבל לנזק הישיר שנגרם בפועל ובכל מקרה לא תעלה על סכום העסקה נשוא המחלוקת, למעט מקום שבו הדין אינו מאפשר הגבלה כאמור.
18.4. אין באמור כדי לגרוע מאחריות שלא ניתן להתנות עליה לפי דין.


פרק י"א – כוח עליון
19. כוח עליון
19.1. העסק לא יישא באחריות לעיכוב, דחייה, אי אספקה או אי ביצוע של התחייבות כלשהי, הנובעים מנסיבות שאינן בשליטתו הסבירה.
19.2. מבלי לגרוע מכלליות האמור, ייחשבו בין היתר כנסיבות כוח עליון:
א. מלחמה, פעולות איבה, טרור או מצב חירום.
ב. גיוס מילואים נרחב.
ג. מגפה, סגר או הגבלות שהוטלו על ידי רשויות מוסמכות.
ד. שביתה, השבתה או עיצומים.
ה. תקלות תחבורה, תאונות דרכים או חסימות כבישים.
ו. מזג אוויר קיצוני.
ז. הפסקות חשמל, תקשורת או שירותי אינטרנט.
ח. כל אירוע אחר שאינו בשליטת העסק.
19.3. במקרה של כוח עליון יהיה העסק רשאי לדחות את מועד האספקה, להציע מועד חלופי או לבטל את ההזמנה ולהשיב ללקוח כל סכום ששולם בגין מוצרים שלא סופקו.

פרק י"ב - כשרות
20. כשרות
20.1. העסק פועל בהתאם לכללי הכשרות המקובלים.
20.2. העסק אינו מחזיק בתעודת כשרות רשמית .
20.3. לקוחות המבקשים מידע נוסף בעניין זה מוזמנים לפנות לעסק טרם ביצוע ההזמנה.

פרק י"ג – פרטיות ואבטחת מידע
21. פרטיות ואבטחת מידע
21.1. העסק מכבד את פרטיות לקוחותיו ופועל בהתאם להוראות הדין החל.
21.2. השימוש באתר כפוף גם למדיניות הפרטיות של האתר, המהווה חלק בלתי נפרד מתנאי השימוש, וזמינה לעיון באתר.
21.3. מידע אישי שיימסר על ידי המשתמש ישמש, בין היתר, לצורך:
א. טיפול בהזמנות.
ב. אספקת מוצרים ושירותים.
ג. מתן שירות לקוחות.
ד. שיפור השירות וחוויית המשתמש.
ה. משלוח עדכונים והטבות, בכפוף להסכמת המשתמש ולהוראות הדין.
21.4. המידע יישמר למשך התקופה הנדרשת לצורך ניהול הפעילות העסקית, מתן שירות ללקוחות, טיפול בהזמנות ועמידה בדרישות הדין. 
21.5. הסליקה באתר מבוצעת באמצעות חברת Max, ופרטי כרטיסי האשראי אינם נשמרים במערכות העסק.
21.6. העסק נוקט באמצעי אבטחת מידע סבירים ומקובלים, אולם אינו יכול להבטיח חסינות מוחלטת מפני חדירה למערכותיו או מפני חשיפת מידע.


פרק י"ד – קישורים חיצוניים
22. קישורים חיצוניים
22.1. האתר עשוי לכלול קישורים לאתרים, שירותים או עמודים חיצוניים, לרבות WhatsApp, Facebook, Instagram ופלטפורמות נוספות. 
22.2. הקישורים נועדו לנוחות המשתמש בלבד.
22.3. העסק אינו אחראי לתכנים, למדיניות הפרטיות, לאבטחת המידע או לפעילות המתבצעת באתרים חיצוניים.
22.4. כל שימוש באתר חיצוני ייעשה באחריות המשתמש בלבד ובכפוף לתנאיו של אותו אתר.

פרק ט"ו – שינויים והפסקת פעילות
23. הפסקת פעילות האתר
23.1. העסק רשאי להפסיק את פעילות האתר, כולה או חלקה, באופן זמני או קבוע, בכל עת ולפי שיקול דעתו.
23.2. העסק רשאי לבצע שינויים באתר, במוצרים, בשירותים, במבצעים, בתכנים ובאזורי החלוקה ללא הודעה מוקדמת.
23.3.  למשתמש לא תהיה טענה או דרישה בגין שינויים כאמור, אלא אם הדבר מתחייב על פי דין.
23.4. העסק אינו מתחייב כי האתר יפעל באופן רציף וללא תקלות, והוא רשאי להפסיק את פעילותו לצורכי תחזוקה, שדרוג או מכל סיבה אחרת.

24. שינויים במוצרים ובשירותים
24.1. העסק רשאי להוסיף, להסיר, לשנות או לעדכן מוצרים, מחירים, מבצעים, מסלולי משלוח, שעות פעילות ותנאי שירות מעת לעת.
24.2. פרסום מוצר באתר אינו מהווה התחייבות להמשך שיווקו או זמינותו בעתיד.
24.3. נפלה טעות סופר בתיאור המוצר, במחירו, בתמונתו או בכל פרט אחר המופיע באתר, לא יחייב הדבר את העסק. במקרה כאמור יהיה העסק רשאי לתקן את הטעות ולעדכן את הלקוח בהתאם.
פרק ט"ז – הוראות משפטיות
25. סמכות שיפוט והדין החל
25.1. על השימוש באתר, על ביצוע הזמנות, על רכישת מוצרים ועל כל מחלוקת, טענה או דרישה הנובעת מהם, יחולו דיני מדינת ישראל בלבד.
25.2. סמכות השיפוט המקומית בכל מחלוקת הקשורה לאתר, לשירותים, למוצרים או להוראות תקנון זה תהיה נתונה לבתי המשפט המוסמכים במחוז מרכז, בכפוף להוראות הדין.
25.3. אין באמור בסעיף זה כדי לגרוע מזכויות המוקנות לצרכן על פי כל דין קוגנטי החל במדינת ישראל.
26. שונות
26.1. אם ייקבע כי הוראה מהוראות תקנון זה אינה תקפה, בלתי חוקית או בלתי אכיפה, לא יהיה בכך כדי לפגוע בתוקפן של יתר הוראות התקנון.
26.2. אי מימוש זכות כלשהי על ידי העסק לא ייחשב כוויתור על אותה זכות.
26.3. תקנון זה ממצה את כלל ההסכמות בין העסק לבין המשתמש בכל הנוגע לשימוש באתר ולהזמנות המבוצעות באמצעותו.
26.4. בכל מקרה של סתירה בין פרסום, מודעה, מידע שיווקי או תוכן אחר לבין הוראות תקנון זה, יגברו הוראות התקנון.
26.5. רישומי המחשב של העסק, מערכות הסליקה ותיעוד ההתכתבויות יהוו ראיה לכאורה לנכונות האמור בהם.
26.6. הודעות מטעם העסק עשויות להישלח באמצעות דואר אלקטרוני, הודעת טקסט, WhatsApp או כל אמצעי התקשרות שנמסר על ידי הלקוח.
 פרק י"ז – יצירת קשר
27. יצירת קשר
לכל שאלה, בירור או פנייה ניתן ליצור קשר עם העסק באמצעים הבאים:
הג'חנון של גל
גל עבהאל – עוסק מורשה 201466901
טלפון: 053-344-3453
דוא"ל: galsjahanon@gmail.com
אתר: galsjahanon.co.il

